wickkiey/tamil-wikipedia-markdown huggingface dataset:
# வரைவு:மாசாய் குழுவகத் தமிழ்ப் பள்ளி



**மாசாய் குழுவகத் தமிழ் பள்ளி** அல்லது வெறுமனே (SJK(T)MASAI), ஜாலான் செகோலாவில் அமைந்துள்ள ஒரு தமிழ் தேசிய வகை பள்ளியாகும்.  

2009 இல், மாசாய் குழுவகத் தமிழ் பள்ளி 665 மாணவன்களையும் 636 மாணவிகளையும் சேர்த்து மொத்தம் 1301 மாணவர்களைக் கொண்டிருந்தார். இதில் மொத்தம் 65 ஆசிரியர்கள் உள்ளனர். <sup>2009</sup>  

## வரலாறு
குழுவகப் மாசாய் தமிழ்ப்பள்ளி 1946 ஆம் ஆண்டில் உருவாக்கப்பட்டது. காந்தி ஞாபகார்த்த தமிழ் மலயாளப் பள்ளி என்ற பெயரில் இருந்தது . 1947 இல் ஜாலான் செக்கோலாவில் தனிக்கட்டம் ஒன்று செய்யப்பட்டது . 1996 இல் அதிகரித்து வரும் மாணவர் எண்ணிக்கையைச் சமாளிக்க 3 மாடிக் கட்டப்பட்டது . 2001 ஆங்கில குழுபேச்சு போட்பள்ளி எனும் சிறப்பு அங்கீகாரத்தைப் பெற்றது . 2009 இல் 4 மாடிக் கட்டடம் கட்டப்பட்டது . 2020 பள்ளி TS25 எனும் உருமாற்றுப் பள்ளித் திட்டத்திற்குத் தேர்வு செய்யப்பட்ட து . 2023 ஒலி ஒளிபதிவுக்கூடம் திறப்பு விழா கண்டது .  

## சாதனை

2001 ஆங்கில குழுபேச்சு போட்டியில் வெற்றி பெற்றனர் . 2005 நாட்டின் எதிர்பார்ப்பு பள்ளிக்கான போட்டியில் இரண்டாம் நிலையில் வெற்றி கண்டடு . 2008 குழுவகப் பள்ளி எனும் சிறப்பு அங்கீகாரத்தைப் பெற்றது .2023 மாசாய் குழுவகத் தமிழ்பள்ளி மலேசிய சாதனைப் புத்தகத்தில் இடம்பெற்றது . மலாய் மொழியில் வரலாற்று படைத்தனர் . தேசிய அளவிலான சதுரங்க போட்டியில் கார் த்திக்கா சரவணன் இரண்டாம் நிலையில் வெற்றி பெற்றாள் .  

: மாசாய் குழுவகத் தமிழ் பள்ளி  
: ஜாலான் செகொல  
: 81750, மாசாய்  
: ஜோகூர், மலேசியா  
: தொலைபேசி = 6072513364  
: தொலைநகல் = 6072513364
# சந்தனா பௌரி



**சந்தனா பௌரி** (*Chandana Bauri*) இந்தியாவைச் சேர்ந்த ஓர் அரசியல்வாதியாவார். பாரதிய சனதா கட்சியின் உறுப்பினராக இவர் மேற்கு வங்காள அரசியலில் செயல்பட்டார். சந்தனா பௌரி 2014 ஆம் ஆண்டு முதல் சால்டோராவில் தீவிர பாரதிய சனதா கட்சியின் செயலாளராக இருந்து வந்தார். 2021 மேற்கு வங்க சட்டசபை தேர்தலில் அகில இந்திய திரிணாமுல் காங்கிரசு கட்சியின் சந்தோசு குமார் மொண்டலை 4,145 வாக்குகள் வித்தியாசத்தில் தோற்டித்து சால்டோரா தொகுதியின் சட்டமன்ற உறுப்பினராகத் தேர்ந்தெடுக்கப்பட்டார். தினசரி கூலித் தொழிலாளியின் 30 வயது மனைவியான பௌரி மூன்று பிள்ளைகளின் தாய் என்பது குறிப்பிடத்தக்கதாகும்.
# டி. வி. நாராயணசாமி

**நடிகமணி டி.வி.என்** என அழைக்கப்பட்ட **டி. வி. நாராயணசாமி** (*D. V. Narayanaswamy*, 21, ஆகத்து, 1921 - 22, நவம்பர், 2000) என்பவர் தமிழ்த் திரைப்பட, நாடக நடிகர், அரசியல்வாதி ஆவார். ம. கோ. இராமச்சந்திரன், சிவாஜி கணேசன், எஸ். எஸ். ராஜேந்திரன் ஆகியோரை கா. ந. அண்ணாதுரைக்கு அறிமுகப்படுத்தியவர் இவர்தான். கலையுலகில் இவரது பணியை பாராட்டி தமிழ்நாடு அரசு இவருக்கு கலைமாமணி விருது கொடுத்தது.  

## வாழ்க்கை
டி. வி. நாராயணசாமி பிரித்தானிய இந்தியாவின், சென்னை மாகாணத்தின் எட்டையபுரம் அருகே உள்ள சிந்தலைக்கரை துரைசாமிபுரத்தில் 1921 ஆகத்து 21 அன்று பிறந்தார். இவரது பெற்றோர் கிராம முனிசீப் வீரப்பன், வேளம்மாள் இணையராவர். எட்டையபுரம் இளைய மன்னர் காசி விசுவநாத பாண்டியனின் *தேவராஜ ஜெகதீச பால கான சபா* என்னும் நாடக்குழுவில் டி. வி. நாராயணசாமி தன் பத்தாவது வயதில் இணைந்தார். பின்னர் *டி. கே. எஸ் நாடகக் குழு*வில் இணைந்தார். அவ்வை டி. கே. சண்முகம் இவரை தேர்ந்த நடிகராக்கினார்.  

அப்போது அவ்வை டி.கே. சண்முகத்தின் நாடகங்கள் பற்றி நல்ல விமர்சனங்களை அண்ணா எழுதிவந்தார். அவற்றைப் படித்துப் பார்த்த டி. வி. நாராயணசாமி 1940 இல் ஈரோடு குடியரசு அலுவலகத்தில் பெரியாரையும், அண்ணாவையும் சந்தித்தார். அண்ணாவிடம் *உங்கள் எழுத்து கலை நயத்தோடு இருக்கிறது. நீங்கள் நாடகம் எழுதி, அதில் நான் நடிக்கவேண்டும் என விரும்புகிறேன்* என்றார். பின்னர் அண்ணா *காஞ்சி திராவிட நடிகர் கழகம்* தொடங்கினார். பின்னர் அண்ணா தன்னை கலை உலகைப் பற்றியும் சிந்திக்கவைத்தவர் என்று டி.வி.என்னைப் புகழ்ந்தார். அந்த நாடகத்தில் அண்ணா காகபட்டராகவும், டி. வி. நாராயணசாமி சந்திரமோகனாகவும் நடித்தனர். அந்த நாடகத்தில் சிவாஜியாக நடித்து பெரியாரின் பாராட்டுதலைப் பெற்று அதன் பிறகு கணேசன் சிவாஜி கணேசனாக ஆனார்.  

## திரைப்பட வாழ்வு
சென்னை விக்டோரியா பொது மண்டபத்தில் என். எஸ். கிருஷ்ணன் தலைமையில் *சந்திரோதயம்* நாடகம் நடைபெற்றது. அதில் அண்ணாவும், டி. வி. நாராயணசாமியும் நடித்தனர். அப்போது திரைப்படங்களில் நடிக்க டி. வி. நாராயணசாமிக்கு உதவுமாறு என். எஸ். கிருஷ்ணனிடம் அண்ணா பிரிந்துரைத்தார். அதன் பிறகு ஜுபிடர் பிக்சர்சில் திரைப்படங்களில் நடிக்கும் வாய்ப்பை என்.எஸ். கிருஷ்ணன் நாராயணசாமிக்குப் பெற்றுத் தந்தார்.  

2000 நவம்பர் 22 அன்று தன் 70வது வயதில் முதுமைகாரணமாக டி. வி. நாராணயசாமி இறந்தார்.  

## நடித்த திரைப்படங்கள் சில
- பராசக்தி மேடைப் பேச்சாளராக
- இரட்டை மனிதன்
- மாமியார் மெச்சின மருமகள்
- சிவகெங்கைச் சீமை
- துளி விசம்
- அவன் பித்தனா
- காஞ்சித்தலைவன்
# அனந்தராவ் பாட்டீல்



**அனந்தராவ் பாட்டீல்** (*Anantrao Patil*) இந்தியாவைச் சேர்ந்த ஓர் அரசியல்வாதியாவார். 1921 ஆம் ஆண்டு நவம்பர் மாதம் 22 ஆம் தேதியன்று இவர் பிறந்தார். மகாராட்டிராவின் புனேவைச் சேர்ந்த இவர் ஒரு நாடாளுமன்ற உறுப்பினராக இருந்தார். இந்திய தேசிய காங்கிரசு கட்சியின் உறுப்பினராகவும் தலைவராகவும் மகாராட்டிர மாநில அரசியலில் அனந்தராவ் செயல்பட்டார். 1971ஆம் ஆண்டு முதல் 1977 ஆம் ஆண்டு வரை இரண்டாவது முறையாக மகாராட்டிராவின் கேத்து மக்களவைத் தொகுதியின் நாடாளுமன்ற உறுப்பினராக இருந்தார். முன்னதாக 1967 ஆம் ஆண்டு முதல் 1970 ஆம் ஆண்டு வரை அகமது நகர் தொகுதியிலிருந்தும் தேர்ந்தெடுக்கப்பட்டிருந்தார். 1970 ஆம் ஆண்டு அக்டோபர் மாதம் முதல் தேதி முதல் 1970 ஆம் ஆண்டு திசம்பர் மாதம் 27 ஆம் வரையிலும் பின்னர் 1972 ஆம் ஆண்டு சனவரி மாதம் 7 ஆம் தேதி முதல் 1975 ஆம் ஆண்டு திசம்பர் மாதம் 31 ஆம் தேதி வரை இந்தியாவின் அச்சகக் குழுவின் உறுப்பினராகவும் இருந்தார்.  

அனந்தராவ் பாட்டீல் புனேயில் உள்ள இந்திய தேசிய காங்கிரசு கட்சியின் பத்திரிகையில் தலைமை ஆசிரியராகப் பணியாற்றினார். யசுவந்தராவ் சவானின் வாழ்க்கை வரலாற்றையும் இவர் எழுதினார்.  

## இறப்பு
2008 ஆம் ஆண்டு ஏப்ரல் மாதம் 16 ஆம் தேதியன்று அனந்தராவ் பாட்டில் காலமானார்.
# ஆபிரகாம் விருத்தகுளங்கரா

**ஆபிரகாம் விருத்தகுளங்கரா (***Abraham Viruthakulangara***,** **)** என்பவர் நாக்பூரின் இந்திய பேராயர் ஆவார். மகாராட்டிர பிராந்திய ஆயர்கள் பேரவையின் தலைவராக இருந்தார்.  

## வாழ்க்கை
ஆபிரகாம் 1943 ஆம் ஆண்டு சூன் 5 ஆம் தேதி அன்று கேரளாவில் பிறந்தார். நாக்பூரில் உள்ள தூய சார்லசு பயிற்சிப்பள்ளியில் தனது படிப்பை முடித்தார். மத்தியப் பிரதேசத்தில் உள்ள சாகர் பல்கலைக்கழகத்தில் இந்தியில் இளங்கலை முடித்தார். இவர் இறையியலில் இளநிலைப் பட்டமும் பெற்றார்.  

ஆபிரகாம் 28 அக்டோபர் 1969 அன்று கத்தோலிக்க பாதிரியாராக நியமிக்கப்பட்டார்.
# திசுகோரிசிடே நாக்சனா


**திசுகோரிசிடே நாக்சனா** (தாவர வகைப்பாட்டியல்: *Dyschoriste nagchana*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “திசுகோரிசிடே” பேரினத்தில், 98 இனங்கள் ஏற்றுக்கொள்ளப் பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1983 ஆம் ஆண்டு வெளிவந்துள்ளது. ஆப்பிரிக்க நாடுகள், இந்திய நாட்டின் அகணிய தாவரமாக இவ்வினம் உள்ளது. இத்தாவரம், உயர் இரத்த அழுத்தம் ஆய்வுகளில் பயனாகிறது.
# கிரிகோரி கரோடெம்பிரல்



**மார் கிரிகோரி கரோடெம்பிரல்** (*Gregory Karotemprel*, பிறப்பு:1933) ஒரு கிழக்கு சிரிய கத்தோலிக்க ஆயரும் இறையியலாளரும் ஆவார். இவர் ராஜ்கோட்டின் சிரிய-மலபார் கத்தோலிக்க எபார்ச்சியின் ஓய்வு பெற்ற ஆயராவார்.  

## வாழ்க்கை
கிரிகோரி கரோடெம்பிரல் 1933 ஆம் ஆண்டு மே 6 ஆம் தேதி அன்று கோட்டயம் மாவட்டத்திலுள்ள செம்மலமட்டத்தில் பிறந்தார். இவர் கார்மெலிட்சு ஆப் மேரி இம்மாகுலேட் சபையில் சேர்ந்தார். பெங்களூரில் உள்ள தர்மராம் வித்யா க்ஷேத்திரத்தில் தனது தத்துவ மற்றும் இறையியல் ஆய்வுகளை மேற்கொண்டார். இவர் 1963 மே 17 அன்று பாதிரியாராக நியமிக்கப்பட்டார். இவர் 1978 இல் சி.எம்.ஐ சபையின் எசு. எச் மாகாணத்தின் மாகாண தலைவராக தேர்ந்தெடுக்கப்பட்டார். மாகாணசபையாக பணியாற்றிய போது, ராஜ்கோட்டின் ஆயராக நியமிக்கப்பட்டார்.
# மதுரை பாம்புமூலிகை



**மதுரை பாம்புமூலிகை** (தாவர வகைப்பாட்டியல்: *Dyschoriste madurensis*, *திசுகோரிசுட்டே மதுரென்சிசு*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “திசுகோரிசுட்டே” பேரினத்தில், 98 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1832 ஆம் ஆண்டு வெளிவந்துள்ளது. தமிழ்நாட்டின் அகணிய தாவரமாக இவ்வினம் உள்ளது. இலங்கையிலும் காணப்படுகிறது. இத்தாவரம், பாரம்பரிய மருத்துவத்தில் பயனாகிறது.
# நந்திதா சவுத்ரி



**நந்திதா சவுத்ரி** (*Nandita Chowdhury*) ஓர் இந்திய அரசியல்வாதியும் மேற்கு வங்காள சட்டமன்ற உறுப்பினரும் ஆவார். சவுத்ரி அகில இந்திய திரிணாமுல் காங்கிரசு கட்சியினைச் சார்ந்தவர் ஆவார். இவர் மேற்கு வங்க சட்டமன்றத்திற்கு 2023ஆம் ஆண்டு நடைபெற்ற சட்டமன்றத் தேர்தலில் ஹவுரா தக்ஷினிலிருந்து திரிணாமுல் காங்கிரசு உறுப்பினராகத் தேர்ந்தெடுக்கப்பட்டார்.
# தேராவில்



<templatestyles src="Module:Infobox/styles.css"></templatestyles>  
**தேராவில்** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது புதுக்குடியிருப்பு பிரதேச செயலாளர் பிரிவில் அமைந்துள்ளது. இது பரந்தனிற்குத் தென்கிழக்கே சுமார் 30 கிலோமீட்டர் தூரத்தில் அமைந்துள்ளது.  

## பாடசாலைகள்
தேராவில் தமிழ் வித்தியாலயம்
# சாலா



**சாலா** (*Chala, Kannur*) இந்தியாவின் கேரள மாநிலத்திலுள்ள ஒரு மக்கள் தொகை கணக்கெடுப்பு நகரமாகும். கண்ணூர் மாவட்டத்தில் இருக்கும் நகராட்சியும் மாவட்டத்தின் தலைநகரமும் ஆன கண்ணூரின் புறநகர் பகுதியாக சாலா நகரம் கருதப்படுகிறது. கண்ணூருக்கு தெற்கே 10 கி.மீ. (6.2 மைல்) தொலைவில் தலச்சேரி நோக்கி தேசிய நெடுஞ்சாலை 66 இல் அமைந்துள்ளது.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, சாலாவில் 7,698 ஆண்கள் மற்றும் 9,390 பெண்கள் என மொத்தம் 17,088 பேர் இருந்தனர். சாலா மக்கள் தொகை கணக்கெடுப்பு நகரம் 9.29 கி.மீ. (5.77 மைல்) பரப்பளவைக் கொண்டுள்ளது. இங்கு 3,486 குடும்பங்கள் வசிக்கின்றன. சாலாவின் சராசரி கல்வியறிவு விகிதம் 96.7% ஆகும். இது மாநில கல்வியறிவு சராசரியான 94% என்பதை விட அதிகமாகும். சாலாவில், 11% மக்கள் 6 வயதுக்குட்பட்ட குழந்தைகளாவர்.
# அகமது அலி மிர்சா


**அகமது அலி மிர்சா (Ahmed Ali Mirza)** (9 பெப்ரவரி 1907 – 18 நவம்பர் 1968) ஓர் இந்திய அரசியல்வாதியும், இந்தியப் பாராளுமன்றத்தின் மேலவையான மாநிலங்களவையின் முன்னாள் உறுப்பினரும் ஆவார். இவர் இந்திய நாடாளுமன்றத்தில் 1958 முதல் 1964 வரை மாநிலங்களவை உறுப்பினராகப் பணியாற்றினார். இவர் 1958 ஆம் ஆண்டில் தில்லி மாநகராட்சியின் உறுப்பினராகவும் பணியாற்றியுள்ளார்.
# சந்தோசு யாதவ்


**சந்தோசு யாதவ்** (*Santosh Yadav*)(பிறப்பு 1955) ஓர் இந்திய அரசியல்வாதியும் அரியானா சட்டமன்ற மேனாள் உறுப்பினரும் ஆவார். இவர் அரியானா சட்டமன்றத்தின் துணைச் சபாநாயகராகப் பதவி வகித்துள்ளார். இவர் அடேலி தொகுதியின் சட்டமன்ற உறுப்பினராக 2015 முதல் 2019 வரை பதவி வகித்துள்ளார். இவர் பாரதிய ஜனதா கட்சியினைச் சார்ந்தவர்.
# அலபடம்பா



**அலபடம்பா** (*Alapadamba*) இந்தியாவின் கேரள மாநிலத்திலுள்ள ஒரு கிராமம் ஆகும். கண்ணூர் மாவட்டத்தில் இருக்கும் பையனூர் தாலுக்காவில் இக்கிராமம் அமைந்துள்ளது.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, அலபடம்பாவில் மொத்த மக்கள் தொகை 8,660 ஆகும். இம்மக்கள் தொகையில் 4,173 ஆண்கள் மற்றும் 4,487 பெண்கள் இருந்தனர். அலபடம்பா கிராமம் 25.25 சதுரகிலோமீட்டர் பரப்பளவில் பரந்து விரிந்துள்ளது. இக்கிராமத்தில் 2,233 குடும்பங்கள் வசித்தன. கிராமத்தின் ஆண் பெண் பாலின விகிதம் 1,075 ஆக இருந்தது. இது மாநில சராசரியான 1,084 என்பதை விட குறைவாகும். அலபடம்பாவில், 6 வயதுக்குட்பட்ட குழந்தைகளின் மக்கள் தொகை 8.9% ஆகவும், மொத்த கல்வியறிவு 93.5% ஆகவும் இருந்தது. இது தேசிய சராசரியான 59% என்பதை விட அதிகமாகவும் மாநில சராசரியான 94% என்பதை விட குறைவும் ஆகும்.
# செருவாஞ்சேரி



**செருவாஞ்சேரி** (*Cheruvanchery*) இந்தியாவின் கேரள மாநிலத்தில் கண்ணூர் மாவட்டத்தில் உள்ள ஒரு கிராமம் ஆகும். அழிக்கப்பட்ட காலங்களின் கதை: செருவாஞ்சேரி என்ற வலைப்பதிவில் முதன்முறையாக நகரத்தின் விரிவான வரலாறு எழுதப்பட்டது.  

## மக்கள்தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, செருவாஞ்சேரியின் மக்கள் தொகை 10,341 ஆகும். இதில் 4,900 (47.4%) ஆண்களும் 5,441 (52.6%) பெண்களும் இருந்தனர். செருவாஞ்சேரி கிராமம் 15.201 சதுர கிலோமீட்டர் பரப்பளவு கொண்டது இக்கிராமத்தில் 2,179 குடும்பங்கள் வசித்தனர். சராசரி பாலின விகிதம் மாநில சராசரியான 1084 என்பதை விட 1110 என்று அதிகமாக இருந்தது.  

செருவாஞ்சேரி மக்கள் தொகையில் 11% பேர் 6 வயதுக்குட்பட்ட குழந்தைகளாவர். கேரள மாநிலத்தின் சராசரி கல்வியறிவு 94% என்பதை விட 92.7% என செருவாஞ்சேரியின் சராசரி குறைவாக இருந்தது; ஆண்களின் கல்வியறிவு 96.1% ஆகவும், பெண்களின் கல்வியறிவு 89.7% ஆகவும் இருந்தது.  

## போக்குவரத்து
தலச்சேரி நகரம் வழியாக தேசிய நெடுஞ்சாலை செல்கிறது. மங்களூர், கோவா மற்றும் மும்பையை வடக்குப் பக்கத்திலும், கொச்சி மற்றும் திருவனந்தபுரத்தை தெற்குப் பக்கத்திலும் அணுகலாம். இரிட்டியின் கிழக்கே உள்ள சாலை மைசூர் மற்றும் பெங்களூருடன் இணைக்கிறது. மங்களூர்- பாலக்காடு பாதையில் உள்ள தலச்சேரி இரயில் நிலையம் அருகில் உள்ளது. இணையத்தில் முன்பதிவு செய்தால், இந்தியாவின் அனைத்துப் பகுதிகளுக்கும் இரயில்கள் கிடைக்கின்றன. கண்ணூர், மங்களூர் மற்றும் கோழிக்கோட்டில் விமான நிலையங்கள் உள்ளன. கடை இரண்டும் பன்னாட்டு விமான நிலையங்கள் ஆனால் நேரடி விமானங்கள் மத்திய கிழக்கு நாடுகளுக்கு மட்டுமே கிடைக்கும்.  

## மேலும் பார்க்கவும்
- பினராயி
- மாவிலாய்
- பேராவூர்
- கோட்டயம்-மலபார்
- மட்டனூர்
- கண்ணூர்
- இரிட்டி
# யூபோர்பியா அல்பிரடி


** யூபோர்பியா அல்பிரடி** (*Euphorbia alfredii*) என்பது Euphorbiaceae குடும்பத்தில் உள்ள ஒரு வகை தாவரமாகும் . இது மடகாச்கருக்குச் சொந்தமானது . அதன் இயற்கையான வாழ்விடங்கள் துணை வெப்பமண்டல அல்லது வெப்பமண்டல வறண்ட காடுகள், துணை வெப்பமண்டல அல்லது வெப்பமண்டல உலர் புதர் நிலம், பாறை பகுதிகள் ஆகும். இது வாழ்விட இழப்பால் அச்சுறுத்தப்படுகிறது.  

*யூபோர்பியா* இனத்தின் மற்ற சதைப்பற்றுள்ள உறுப்பினர்களாக, அதன் வர்த்தகம் CITES வணிகச் சின்னத்தின் பின் இணைப்பு II இன் கீழ் கட்டுப்படுத்தப்படுகிறது..
# கிறிசுடோசு சி. டூமாசு



**கிறிசுடோசு சார்சியோ டூமாசு** (*Christos Georgiou Doumas*) ( ; பிறப்பு : 1933), ஏதென்சு பல்கலைக்கழகத்தில் கிரேக்க தொல்லியல் பேராசிரியர் ஆவார். 1960 ஆம் ஆண்டு முதல் 1980 ஆம் ஆண்டு வரை, இவர் கிரேக்க தொல்பொருள் சேவையில் அட்டிகாவில் (ஏதெனியன் அக்ரோபோலிசில் ), சைக்கிளடெசு, டோடெகனீசு தீவுகள் மற்றும் வடக்கு ஏசியன் தீவுகளில் பழங்காலப் பொருட்கள் கண்டுபிடிக்கும் கண்காணிப்பாளராகப் பணிபுரிந்தார். மேலும் அகழ்வாராய்ச்சிகளை நடத்தினார். கிரேக்கத்தின் பல்வேறு பகுதிகளில் பல அருங்காட்சியக கண்காட்சிகளை ஏற்பாடு செய்தார். ஏதென்சின் தேசிய தொல்பொருள் அருங்காட்சியகத்தின் வரலாற்றுக்கு முந்தைய சேகரிப்புகளின் கண்காணிப்பாளராகவும் டூமாசு பணியாற்றினார். மேலும், கெலனிக் கலாச்சார அமைச்சகத்தில் தொல்பொருட்களின் இயக்குநராகவும், பாதுகாப்பு இயக்குநராகவும் ஆனார். 1975 ஆம் ஆண்டு முதல், சிபைரிடன் மரினாடோசின் வாரிசாக, தேரா தீவில் (சாண்டோரினி) அக்ரோதிரியில் அகழ்வாராய்ச்சி இயக்குநராக இருந்தார். ஏசியன் தொல்லியல் மற்றும் குறிப்பாக ஏசியன் தீவுகளின் கலாச்சாரங்கள் பற்றி பல புத்தகங்கள் மற்றும் அறிவார்ந்த கட்டுரைகளை வெளியிட்டார்.  

## வெளியிடப்பட்ட படைப்புகள் (தேர்வு)
- 

- 

- 

- டூமாசு, சி. (1988) "மக்களாட்சி நிறுவனங்களின் வரலாற்றுக்கு முந்தைய ஏசியன் தொட்டில்" (கிரேக்க மொழியில்) பக்கம்.&nbsp;24–29
- டூமாசு, சி. (1997) "ஏசியன் தீவுகள் மற்றும் நாகரிக வளர்ச்சியில் அவற்றின் பங்கு" புதிய கற்காலம், சால்கோலிதிக் மற்றும் ஆரம்பகால வெண்கல யுகத்தில் ஏசியன் சர்வதேச சிம்போசியத்தின் நடவடிக்கைகள், உர்லா-இசுமிர், அக்டோபர் 13-19,1997, எச். எர்கனல், எச். காப்ட்மேன், வி. சாகோக்லு, மற்றும் ஆர். டன்செல் ஆகியோரால் திருத்தப்பட்டது, அங்காரா பல்கலைக்கழக அச்சகம் (2008) பக்கம்.&nbsp;131–140
- டூமாசு, சி. (1996), பால் சின்க்ளேரில் "ஏசியனில் மத்திய அதிகாரத்தின் தோற்றம்" (எட்) தி டெவலப்மென்ட் ஆப் அர்பனிசம் ப்ரம் எ குளோபல் பெர்சுபெக்டிவ், உப்சாலா பல்கலைக்கழகம், https://www.arkeologi.uu.se இணையதளத்தில் கிடைக்கிறது.
# மகேந்திர குமார் ராய்



**மகேந்திர குமார் ராய்** (*Mahendra Kumar Roy*) இந்தியாவைச் சேர்ந்த ஓர் அரசியல்வாதியாவார். 1955 ஆம் ஆண்டு திசம்பர் மாதம் 31 ஆம் தேதியன்று இவர் பிறந்தார். இந்தியாவின் 15 ஆவது மக்களவையில் உறுப்பினராக இருந்தார். இயல்பைகுரி மக்களவைத் தொகுதியில் இருந்து இந்தியப் பொதுவுடைமைக் கட்சியின் சார்பில் போட்டியிட்டு தேர்ந்தெடுக்கப்பட்டார்.  

மறைந்த அரேந்திர குமார் ராய் மற்றும் மறைந்த நானிபாலா ராய் ஆகியோரின் மகனாக, இயல்பைகுரி மாவட்டத்தில் உள்ள கோரியாபாரா கிராமத்தில் இவர் பிறந்தார். இளங்கலை மற்றும் இளங்கல்வியியல் பாடங்களில் பட்டம் பெற்றார். முறையே இயல்பைகுரியில் இருந்த கல்லூரி மற்றும் பயிற்சி மையங்களில் இவர் படித்தார். 2006 ஆம் ஆண்டில் இராச்கஞ்ச் சட்டப்பேரவை தொகுதியில் இருந்து மேற்கு வங்க சட்டசபைக்கு தேர்ந்தெடுக்கப்பட்டார்
# சரணம் கச்சாமி


***சரணம் கச்சாமி*** ***(**Saranam Gacchami*) என்பது 2017 ஆம் ஆண்டு வெளியான, தெலுங்கு மொழி சண்டை-காதல் திரைப்படமாகும். இது இந்தியாவில் இட ஒதுக்கீடு என்ற முக்கியமான சமுதாய, அரசு, அரசியல் கொள்கையை கையாள்கிறது. இப்படத்தில் நவீன் சஞ்சய், தனிஷ்க் திவாரி, போசானி கிருஷ்ண முரளி, ஜெயபிரகாஷ் ரெட்டி ஆகியோர் நடித்துள்ளனர். இதை இயக்கியவர் பிரேம் ராஜ். பொம்மகு கிரியேசன்சு வணிக அமைப்பு வழியே முரளி பொம்மகு, இப்படத்தை தயாரித்து எழுதியுள்ளார். ஜனவரி 2017 இல், இந்திய மத்திய திரைப்பட சான்றிதழ் வாரியம் "பொது ஒழுங்கை பாதிக்கும் மற்றும் அமைதியை சீர்குலைக்கும்" என்ற அடிப்படையில் படத்திற்கான சான்றிதழை மறுத்தது.  

## திரைக்களம்
மானவ், கதாநாயகன், இடஒதுக்கீட்டுக் கொள்கைகள், அவை செயல்படுத்தப்படுவதை பாதிக்கும் காரணிகள் மற்றும் அவற்றின் விளைவுகளைப் பற்றி ஆராய்ச்சி செய்யும் ஒரு பத்திரிகை அறிஞர். அவர்களுக்காக முன்மொழியப்பட்ட விளிம்புநிலை, ஒடுக்கப்பட்ட வகுப்பினரின் அவலநிலை விரும்பிய பலனைத் தரவில்லை என்பதை அவர் கவனிக்க நேர்கிறது. எனவே, அவரது வழிகாட்டுதலுடன் தடைகள் என்ன என்பதையும், விரும்பிய மாற்றங்களை எவ்வாறு பெறுவது என்பதையும் அடித்தளமாகக் கொண்டு திரைப்படத்தின் மற்ற பகுதிகளை உருவாக்குகிறார்.  

## நடிகர்கள்
- மானவ்வாக நவீன் சஞ்சய்
- தனிசுக் திவாரி
- செய பிரகாசு ரெட்டி
- பருச்சுரி வெங்கடேசுவர ராவ்
- போசானி கிருஷ்ண முரளி
- சுதா
- முரளி பொம்மக்கு
- ஆர்.கிருஷ்ணய்யர் (எம்எல்ஏ)
- தேசபதி சிறீனிவாசு
- ஒய். காசி விஸ்வநாத்
- சத்திய கிருஷ்ணன்

## ஒலிப்பதிவு
இரவி கல்யாண் இசையமைத்த இப்படத்திற்கு, பொம்மாகு மியூசிக் கம்பெனியால் வெளியிடப்பட்டது.  
| 1 | "தகத் தகன்" | கைலாசு கேர் |  |
| --- | --- | --- | --- |
| 2 | "நகுமோமு நமஹ" | TBA |  |
| 3 | "ருமல் ரூமல்" | ரேவந்த், திவ்யா திவாகர் |  |
| 4 | "வேல ஏலா" | தனுஞ்சய், சுனிதா | } |
# மேகமலை வெள்ளிவரையன்


**மேகமலை வெள்ளிவரையன்** (*சிகாரினிடிசு மெகாமலையென்சிசு* or *cloud-forest silverline*) என்பது நீலன்கள் குடும்பத்தைச் சேர்ந்த ஒரு பட்டாம்பூச்சி ஆகும்.  

## பரவல்
மேகமலை வெள்ளிவரையன் பட்டாம்பூச்சியானது மேற்குத் தொடர்ச்சி மலையின் தெற்குப் பகுதியில் உள்ள மேகமலையில் இருந்து விவரிக்கப்பட்டது. இது தமிழ்நாட்டின் மேகமலையிலும், அருகிலுள்ள பெரியாறு புலிகள் காப்பகத்திலும் பொதுவாகக் காணப்படுகிறது.
# கருநாடக மாநிலம் டாக்டர் கங்குபாய் கங்கல் இசை மற்றும் நிகழ்த்துக் கலைகள் பல்கலைக்கழகம்


**கருநாடக மாநிலம் டாக்டர் கங்குபாய் கங்கல் இசை மற்றும் நிகழ்த்துக் கலைகள் பல்கலைக்கழகம்** (*Karnataka State Dr. Gangubhai Hangal Music and Performing Arts University*) என்பது இசை மற்றும் நிகழ்த்துக் கலை பல்கலைக்கழகம் என்றும் சுருக்கமாக அழைக்கப்படுகிறது. இசை மற்றும் கலைகள் பற்றிய ஆய்வு மற்றும் ஆராய்ச்சிக்காக பிரத்தியேகமாக அர்ப்பணிக்கப்பட்ட ஒரு பொது பல்கலைக்கழகம் இதுவாகும். இது கர்நாடக அரசால் நிறுவப்பட்டது. இப்பல்கலைக்கழகம் மைசூர் லட்சுமிபுரம் பகுதியில் உள்ள ஒரு பாரம்பரிய கட்டிடத்தில் செயல்படுகிறது. இப்பல்கலைக்கழகம் கங்குபாய் ஹங்கல் நினைவாகப் பெயரிடப்பட்டது.  

இது இளங்கலை, முதுகலை மற்றும் முனைவர் பட்ட படிப்புகளை வழங்குகிறது.  

## நிறுவுதல்
கருநாடக மாநிலம் டாக்டர் கங்குபாய் கங்கல் இசை மற்றும் நிகழ்த்து கலைகள் பல்கலைக்கழகம் 14 பிப்ரவரி 2008-இல் நிறுவப்பட்டது. *கர்நாடக மாநில டாக்டர் கங்குபாய் ஹங்கல் இசை மற்றும் கலை நிகழ்ச்சிகள் பல்கலைக்கழக சட்டம், 2009* மூலம் கருநாடக மாநில அரசால் முறையாக நிறுவப்பட்டது.  

## மேலும் பார்க்கவும்

- தமிழ்நாடு இசை மற்றும் நுண்கலைகள் பல்கலைக்கழகம்
- மணிப்பூர் கலாச்சார பல்கலைக்கழகம்
# தோரணகல்லு

**தோரணகல்லு**, அல்லது தோரங்கல் என்பதுஇந்தியாவின் தென் மாநிலமான கர்நாடகாவில் உள்ள ஒரு கிராமம் ஆகும். இது கர்நாடகாவில் பெல்லாரி மாவட்டத்தில் சந்தூர் வட்டத்தில் அமைந்துள்ளது.  

## மக்கள்தொகை
2001 மக்கள் தொகை கணக்கெடுப்பின்படி இக்கிராமத்தில் ஆண்கள் 3390, பெண்கள் 2934 எனவும் இருக்கின்றனர்.  

## போக்குவரத்து
சாலை வழியாக: தேசிய நெடுஞ்சாலை 63 இதன் வழியே செல்கிறது. இது தற்போது பாரிய மாற்றத்தின் கீழ் நான்கு வழிச் சாலையாக மேம்படுத்தப்படுகிறது. தோரணகல்லுவுக்கு அருகிலுள்ள நகரங்கள் பெல்லாரி மற்றும் ஹொசபேட்டே ஆகும். அவை ஒவ்வொன்றும் தோராயமாக 30 கி.மீ. தொலைவில் உள்ளது. பெல்லாரி மற்றும் ஹோசப்பேட்ட இடையே இயக்கப்படும் பேருந்துகள் தோரணகல்லு வழியாக செல்கின்றன; பெல்லாரியில் இருந்து ஹோசப்பேட்ட வரை பயணம் சுமார் 40-45 நிமிடங்கள் எடுக்கும்.
# கோரமாரா தீவு



**கோரமாரா தீவு** (Ghoramara Island) இந்தியாவின் மேற்கு வங்காள மாநிலம் கொல்கத்தாவிற்கு தெற்கில் 92 கிலோமீட்டர் தொலைவில் அமைந்துள்ளது. &nbsp;வங்காள விரிகுடாவின் சுந்தர்பன் டெல்டா வளாகத்தில் ஒரு சிறிய தீவாக இது காணப்படுகிறது. தோராயமாக ஐந்து சதுர கிலோமீட்டர் பரப்பளவில் கோரமாரா தீவி பரந்து விரிந்துள்ளது. ஆனால் கடல் அரிப்பு மற்றும் கடல் மட்ட உயர்வு காரணமாக கொஞ்சம் கொஞ்சமாக மறைந்து வருகிறது.  

## சுருங்கும் தீவு
புவி வெப்பமடைதல் காரணமாக இமயமலையில் இருந்து புறப்பட்டு வங்காள விரிகுடாவில் கலந்து வரும் வரும் ஆறுகள் சமீப பத்தாண்டுகளில் பெருக்கெடுத்து நகர்ந்து சுந்தரவனக்காடு எனப்படும் இந்த தீவுகளை ஆபத்தில் ஆழ்த்தியுள்ளது. நான்கு தீவுகள் முற்றிலும் நீருக்கடியில் உள்ளன. மேலும் அப்பகுதியில் உள்ள மேலும் 10 தீவுகள் ஆபத்தில் உள்ளன.  

இயாதவ்பூர் பல்கலைக்கழகத்தின் 2007 ஆம் ஆண்டு ஆய்வின் முடிவில் சுந்தர்பன் காடுகளின் 30 ஆண்டுகளில் காணாமல் போயுள்ளன. மேலும் கோரமாரா பதிமூன்று சதுர கிலோமீட்டர்கள் அல்லது ஐந்து சதுரமைல்கள் அளவுக்கு 1969 ஆம் ஆண்டில் இருந்ததை விட அதன் பாதி அளவில் சுருங்கியுள்ளது. இந்த நில இழப்பு காரணமாக 600 குடும்பங்களுக்கும் மேற்பட்டவர்கள் இடப்பெயர்வு அடைந்துள்ளனர்.  

## மக்கள் தொகை
கோரமாரா தீவில் ஒரு காலத்தில் 40,000 மக்கள் இருந்துள்ளனர். 2001 ஆம் ஆண்டு மேற்கொள்ளப்பட்ட இந்திய அரசு மக்கள்தொகைக் கணக்கெடுப்பு கோரமாராவில் 5,000 பேர் இருந்ததாக மக்கள் தொகையைக் காட்டியது; தீவு மூழ்கி வருவதால் குடும்பங்கள் இடம்பெயர்ந்துள்ளன. பல குடும்பங்கள் சிறந்த வாழ்வாதாரத்தைத் தேடி சென்றுள்ளனர். இதனால் மக்கள் தொகை சுருங்கிவிட்டதாக நம்பப்படுகிறது. 2016 ஆம் ஆண்டு நிலவரப்படி, தீவில் 3,000 குடியிருப்பாளர்கள் மட்டுமே இருந்தனர்.
# சுனிதா சிங் சவுகான்



**சுனிதா சிங் சவுகான்** (*Sunita Singh Chauhan*) இந்தியாவைச் சேர்ந்த ஓர் அரசியல்வாதியாவார். பீகார் மாநிலத்திலுள்ள சீதாமரி மாவட்டத்தின் பெல்சந்த் சட்டப்பேரவை தொகுதியில் இருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார். பீகார் மாநில அரசியலில் ஐக்கிய சனதா தளம் கட்சியின் உறுப்பினராகச் செயல்பட்டார்.  

## அரசியல் வாழ்க்கை
சுனிதா சிங் சவுகான் 2000 ஆம் ஆண்டு அரசியலில் சேர்ந்தார். 2005 ஆம் ஆண்டு மார்ச்சு மாதத்தில் சட்டமன்ற உறுப்பினராக அறிமுகமானார் ஆனால் தொங்கு சட்டசபை காரணமாக அதே ஆண்டில் மீண்டும் தேர்தல் நடத்த திட்டமிடப்பட்டது. 2005 ஆம் ஆண்டு நவம்பர்-டிசம்பர் மாதங்களில் நடைபெற்ற தேர்தலில், இவர் மீண்டும் தனது தேர்தலில் வெற்றி பெற்று 2010 வரை பீகார் சட்டமன்ற உறுப்பினராக பணியாற்றினார். 2015 ஆம் ஆண்டில் பெல்சந்த்து சட்டப்பேரவை தொகுதியில் ஐக்கிய சனதா தளம் கட்சியின் வேட்பாளராக மீண்டும் போட்டியிட்டார். தனது நெருங்கிய போட்டியாளரான லோக் சனசக்தி கட்சியின் எம்.டி. நசீர் அகமதுவை தோற்கடித்து வெற்றி பெற்றார். தன் கணவரை தலைமையிடத்துக்குள் அழைத்துச் சென்று சட்டமன்ற உறுப்பினராக ஆதாயம் பெற்றதற்காக சுனிதா சிங் சவுகான் விமர்சிக்கப்படுகிறார்
# அமீதா அசோக்ராவ் சவான்



**அமீதா சவான்** (*Ameeta Chavan*) இந்தியாவைச் சேர்ந்த ஓர் அரசியல்வாதியாவார். அமீதா அசோக்ராவ் சவான் என்ற பெயராலும் அறியப்படுகிறார். மகாராட்டிர மாநிலத்தில் இந்திய தேசிய காங்கிரசு கட்சியின் உறுப்பினராகச் செயல்பட்டார். மகாராட்டிர மாநிலத்தின் முன்னாள் முதல்வரான அசோக் சவானின் மனைவியாகவும் அறியப்படுகிறார். 2014 ஆம் ஆண்டு நடைபெற்ற மகாராட்டிர மாநில சட்டமன்றத் தேர்தலில் போகர் சட்டமன்றத் தொகுதியில் போட்டியிட்டு அமீதா சவான் வெற்றி பெற்றார். இத்தேர்தலில் பாரதிய சனதா கட்சியின் மாதவராவ் கிங்கால்கரை தோற்கடித்து இவர் சட்டமன்ற உறுப்பினராகத் தேர்ந்தெடுக்கப்பட்டார்.  

## பதவிகள்
- துணைத் தலைவர்: சாரதா பவன் கல்விச் சங்கம், நாந்தேடு
- வி.பி.- பௌராவ் சவான் கூட்டுறவு சர்க்கரை தொழில், தேகான்-ஏலேகான் மாவட்டம். நாந்தேடு
# ஏசர் யாங்பியென்சு


***ஏசர் யாங்பியென்சு*** என்பது சீனாவின் யுனானில் மிகவும் கட்டுப்படுத்தப்பட்ட பரவல் கொண்ட மேப்பிள் இனமாகும், இது யாங்பி கவுண்டியில் உள்ள காங்சான் மலையின் மேற்குச் சரிவில் உள்ள ஒரு பகுதியில் இருந்து பத்து வகைமைகளிலிருந்து மட்டுமே அறியப்படுகிறது.  

*ஏசர் யாங்பியென்சு* என்பது வரை உயரமுள்ள இலையுதிர் மரமாகும். உயரத்தில் குறிப்பிடத்தக்க இளம்பருவ புதிய கிளைகளுடன். இலைகள் ஐந்து மடல்கள் பெரியனவாக, 20 வரை இருக்கும். &nbsp;20செமீ நீளமும் 25&nbsp;செ.மீ. அகலமும் இலைகளின் அடிப்பகுதியில் முழுவதும், உள்ள நரம்புகளில் தெளிவான துளிருடன் இருக்கும்.
# ஏசர் பெண்ட்டாபைலம்



**ஏசர் பெண்ட்டாபைலம்** (Acer pentaphyllum'' ) என்பது சீனாவின் தென்மேற்கு சிச்சுவானில் 2300-2900 மீட்டர் உயரத்தில் உள்ள மிகவும் அரிதான, அழிந்துவரும் மேப்பிள் இனமாகும் .  

*ஏசர் பெண்ட்டாபைலம்* ஓர் இலையுதிர் மரமாகும். இது 10 மீட்டர் உயரம் வரை வளரும். இலைகள் உள்ளங்கை வடிவுடன் முடியற்றனவாகும். பொதுவாக 5 மடல்கள் ஆனால் சில சமயங்களில் 4 அல்லது 7 இருக்கும். சிறீலைகள் 5-8 × 1.5-2&nbsp;செ.மீ., குறுகலான ஈட்டி அல்லது ஈட்டி வடிவமானது.
# எலேயோகார்பசு பிளாசுகோய்



***எலேயோகார்பசு பிளாசுகோய்*** (தாவர வகைப்பாட்டியல்: *Elaeocarpus blascoi*) என்பது எலியோகார்பேசி குடும்பத்தைச் சேர்ந்த பூக்கும் தாவரத்தின் உள்ளூர் மர இனமாகும். இந்தியாவின் தென்னிந்தியாவின் மேற்குத் தொடர்ச்சி மலைகளில் மட்டுமே காணப்படுகிறது, இது வாழ்விட இழப்பால் அச்சுறுத்தப்படுகிறது எனவே இத்தாவரம் பன்னாட்டு இயற்கைப் பாதுகாப்புச் சங்கத்தால் மிக அருகிய இனத்தாவரமாக வகைப்படுத்தப்பட்டுள்ளது.  

## விளக்கம்
*எ.பிளாசுகோய்,* நடுத்தர அளவிலான, மெதுவாக வளரும் பசுமையான மரம் வகையைச் சேர்ந்ததாகும். இளம் மரங்கள் அடர்த்தியான இலைகளையும், முதிர்ந்த மரங்கள் உறுதியான தண்டை அடிப்படையாகக் கொண்டு 20 மீட்டர் உயரம் வரை கிரீடம் போல் பரவி இருக்கும். தாவரங்கள் குறைந்த பழத் தொகுப்பையேக் கொண்டுள்ளன, ஏனெனில் பல முதிர்ச்சியடையாத பழங்கள், பழுப்பதற்க்கு முன்பதாகவே விழுந்துவிடுகின்றன. முதிர்ந்த பழங்கள் ஜூன் மற்றும் ஜூலை மாதங்களில் அவற்றின் கிளைகளிலிருந்து பிரிகின்றன. இதன் விதைகள், குறைந்த முளைப்பு விகிதத்தைக் கொண்டுள்ளன (5%) மேலும்பெரும்பாலான விதைகள் ஒரு வருடத்திற்குப் பிறகு அவற்றின் உறுதித்தன்மையை இழக்கின்றன.  

## வாழ்விட பரவலாக்கம்
சோலைக்காடுகள் எனப்படும் தமிழ்நாட்டின் மேற்குத் தொடர்ச்சி மலையில் அமைந்துள்ள கொடைக்கானலில் 2,200 மீட்டர் உயரத்தில் உள்ள பழநி மலையில் உள்ள வட்டக்கானல் சோலையில் மட்டுமே இம்மரங்கள் காணப்படுகிறது. இரண்டு முதிர்ந்த காட்டு மரங்கள் மட்டுமே அறியப்பட்டுள்ளன. ஒன்று புல்வெளியைக் கண்டும் காணாத வகையில் சோலைக்காட்டின் விளிம்பில் ஒரு பருவகால நீரோட்டக் கால்வாயில் வளரும் நான்கு-தண்டு கொண்ட மரமாகும்.*எலியோகார்பஸ் வேரியாபிலிஸ், எலியோகார்ப்பஸ் ரிகர்வாட்டஸ், எலியாகார்பஸ் முன்ரோய், சிஜிக்கியம் டென்சிஃப்ளோரம், கோம்பாண்ட்ரா கொரியேசியா* மற்றும் *லாசி யான்தஸ்* எஸ்பி ஆகியவை தொடர்புடைய மரங்களில் அடங்கும்.  

## பாதுகாப்பு
மரங்களை வெட்டுதல் மற்றும் விவசாயத்தின் விரிவாக்கம் ஆகிய வாழ்விட காரணங்களால், இந்த இன மரங்கள் அச்சுறுத்தப்படுகின்றன. இயற்கையான மீளுருவாக்கம் எதுவும் காணப்படவில்லை.
# கார்போ அல்காக்சிலேற்றம்

**கார்போ அல்காக்சிலேற்றம்** (*Carboalkoxylation*) என்பது என்பது ஆல்கீன்களை எசுத்தர்களாக மாற்றுவதற்கான ஒரு செயல்முறையாகும். இந்த வினை கார்பனைலேற்ற வினையின் ஒரு வடிவமாகும். நெருங்கிய தொடர்புடைய வினையாக ஐதரோகார்பனைலேற்ற வினையைக் குறிப்பிடலாம். இவ்வினை ஆல்ககால்களுக்குப் பதிலாக தண்ணீரைப் பயன்படுத்துகிறது.  

மீத்தைல் புரோப்பியோனேட்டைத் தயாரிக்கும் எத்திலீனை கார்போமெத்தாக்சிலேற்ற வினை ஒரு வணிகப் பயன்பாட்டு வினையாகும்:  

:C<sub>2</sub>H<sub>4</sub> + CO + MeOH → MeO<sub>2</sub>CC<sub>2</sub>H<sub>5</sub>  

Pd[C<sub>6</sub>H<sub>4</sub>(CH<sub>2</sub>PBu-t)<sub>2</sub>]<sub>2</sub>. இவ்வினையில் வினையூக்கியாகச் சேயல்படுகிறது. இதே போன்ற நிலைமைகளின் கீழ் மற்ற Pd- இருபாசுபீன்கள் பாலியெத்திலீன் கீட்டோன் உருவாவதை ஊக்குவிக்கிறது.  

மீத்தைல் புரோப்பியோனேட்டு எசுத்தர் என்பது மெத்தில் மெத அக்ரிலேட்டுக்கு ஒரு முன்னோடியாகும். இது நெகிழிகள் மற்றும் பிசின்களில் பயன்படுத்தப்படுகிறது.  

பல்வேறு சிறு பலபடியாக்கல் வினை திட்டங்களில் கார்போ அல்காக்சிலேற்றம் இணைக்கப்பட்டுள்ளது. எடுத்துக்காட்டாக, கார்போ அல்காக்சிலேற்றம் 1,3-பியூட்டாடையீன் இருபடியாதல் வினை உடன் இணைக்கப்பட்டுள்ளது. இந்த படி, நிறைவுறாத C9-எசுத்தரை உருவாக்குகிறது.  
:2CH<sub>2</sub>=CH-CH=CH<sub>2</sub> + CO + CH<sub>3</sub>OH → CH<sub>2</sub>=CH(CH<sub>2</sub>)<sub>3</sub>CH=CHCH<sub>2</sub>CO<sub>2</sub>CH<sub>3</sub>  

## ஐதரோ எசுத்தராக்கல் வினை
கார்போ அல்காக்சிலேற்றம் வினையுடன் ஐதரோ எசுத்தராக்கல் வினை தொடர்புடைய வினையாகக் கருதப்படுகிறது. ஐதரோ எசுத்தராக்கல் வினையில் கார்பாக்சிலிக் அமிலங்களின் H-O பிணைப்பில் ஆல்க்கீன்கள் மற்றும் ஆல்கைன்களை அறிமுகப்படுத்தப்படுகிறது. வினைல் அசிடேட்டு துத்தநாக அசிடேட்டு வினையூக்கியின் முன்னிலையில் அசிட்டிலீனுடன் அசிட்டிக் அமிலத்தைச் சேர்ப்பதன் மூலம் தொழில்துறையில் உற்பத்தி செய்யப்படுகிறது: Presently, zinc acetate is used as the catalyst:  

:
# தயோலாற் பகுப்பு


**தயோலாற் பகுப்பு** (*Thiolysis*) என்பது தயோல் (R-SH) குழுவுடனான ஒரு வினையாகும். தயோல் என்ற ஒரு சேர்மம் இரண்டாக பிளவுறும் செயல் இவ்வினையில் நிகழ்கிறது. தயோலாற் பகுப்பு வினையில் இணைநொதி ஏ என்ற நொதி வினைவிளை பொருளுடன் சேரும். இந்த வினை நீராற்பகுப்பு வினை போன்றதாகும். நீராற்பகுத்தல் வினையில் நீர் இருப்பதைப்போல தயோலாற் பகுப்பு வினையில் தயோல் பங்கேற்கிறது. தயோலாற் பகுப்பு வினை கொழுப்பு அமிலங்களின் β-ஆக்சிசனேற்றத்தில் காணப்படுகிறது. பென்சைல் மெர்காப்டனை மின்னணு மிகுபொருளாகப் பயன்படுத்துவதன் மூலம் செறிவிக்கப்பட்ட டானின்களின் பலபடியாக்கல் நீக்க வினையும் தயோலாற் பகுப்பு வினை என்று அழைக்கப்படுகிறது.
# ராஜா மான்சிங் தோமர் இசை மற்றும் கலைப் பல்கலைக்கழகம்



**ராஜா மான்சிங் தோமர் இசை மற்றும் கலைப் பல்கலைக்கழகம்** (*Raja Mansingh Tomar Music & Arts University*) என்பது இந்தியாவின் மத்தியப் பிரதேசத்தின் குவாலியரில் அமைந்துள்ள ஒரு மாநில பல்கலைக்கழகம் ஆகும். இது 2008ஆம் ஆண்டு மத்தியப் பிரதேச அரசால் நிறுவப்பட்டது. இப்பல்கலைக்கழகம் மகாராஜா மான்சிங் தோமரின் பெயரால் அழைக்கப்படுகிறது. பல்கலைக்கழகம் இசை, நடனம், நுண்கலைகள் மற்றும் நாடகம் போன்ற படிப்புகளை வழங்குகிறது. இது 170 இணைப்புக் கல்லூரிகளைக் கொண்டுள்ளது.
# எலித்ராரியா அகவுலிசு


**** (தாவர வகைப்பாட்டியல்: *Elytraria acaulis*) என்பது  முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “எலித்ராரியா” பேரினத்தில், 22 இனங்கள் ஏற்றுக்கொள்ளப் பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1803 ஆம் ஆண்டு வெளிவந்துள்ளது. இந்தியா, ஆப்பிரிக்க நாடுகளின் அகணிய தாவரமாக, இவ்வினம் உள்ளது. பெண்களின் கருப்பைப் புற்றுநோய் ஆய்வில் இத்தாவரம் பயன்படுகிறது.
# யசுட்டிசியா செண்டருசா


**யசுட்டிசியா செண்டருசா** (தாவர வகைப்பாட்டியல்: *Justicia gendarussa* (1753), *Gendarussa vulgaris*(1832)) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும*்.* இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “யசுட்டிசியா” பேரினத்தில், 917 இனங்கள் ஏற்றுக்கொள்ளப் பட்டுள்ளன. முன்பு இப்பேரினத்தின் பெயர் Gendarussa என்பதாகும். அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1753 ஆம் ஆண்டு வெளியிடப்பட்டுள்ளது. புவியின் ஐந்து கண்டங்களிலும் இத்தாவரயினம் காணப்படுகிறது. இத்தாவரம், ஆஸ்துமா, அழற்சி நோய் ஆய்வுகளில் பயனாகிறது.
# போரிசு குப்டின்

**போரிசு அலெக்சீவிச் குப்டின்** (*Boris Alekseevich Kuftin*) சோவியத் தொல்பொருள் ஆராய்ச்சியாளர் மற்றும் இனவியலாளர் ஆவார். இவர் 1892 ஆம் ஆண்டு பெப்ரவரி மாதம் 2 ஆம் தேதியன்று உருசியா நாட்டின் சமாராவில் பிறந்தார். 1953 ஆம் ஆண்டு ஆகத்து மாதம் 2 ஆம் தேதியன்று லீலூப்பில் (இப்போது சூர்மலாவின் ஒரு பகுதி) இறந்தார். 1933 ஆம் ஆண்டு முதல் 1953 ஆம் ஆண்டு வரை சார்சியா நாட்டின் தலைநகரமான திபிலீசியில் பணியாற்றினார். 1930 ஆம் ஆண்டுகளில், ட்ரைலேட்டி கலாச்சாரத்தை கண்டுபிடித்தார். 1940 ஆம் ஆண்டில், குரா-அராக்சு என்ற வார்த்தையை உருவாக்கினார். இவர் 1940 ஆம் ஆண்டு முதல் 1950 ஆம் ஆண்டு வரை தெற்கு துர்க்மெனிசுதான் வளாகத்தின் தொல்பொருள் ஆய்வுப் பயணத்தில் பங்கேற்றார்.  

குப்டின் 1946 ஆம் ஆண்டில் சார்சிய தேசிய அறிவியல் அகாடமியின் உறுப்பினரானார்.  

## தேர்ந்தெடுக்கப்பட்ட படைப்புகள்
-
# மத்தியப் பிரதேச மருத்துவ அறிவியல் பல்கலைக்கழகம்



**மத்தியப் பிரதேச மருத்துவ அறிவியல் பல்கலைக்கழகம்** (*Madhya Pradesh Medical Science University*), **மத்தியப் பிரதேச ஆயுர்விக்யான் விஸ்வவித்யாலயா** என்றும் அழைக்கப்படுகிறது. இது இந்தியாவின் மத்தியப் பிரதேசத்தில் உள்ள ஜபல்பூரில் அமைந்துள்ள ஒரு மாநிலப் பல்கலைக்கழகம் ஆகும்.  

## விளக்கம்
மத்தியப் பிரதேச மருத்துவ அறிவியல் பல்கலைக்கழகம், மத்தியப் பிரதேச அரசாங்கத்தால் 2011-இல் நிறுவப்பட்டது. மத்தியப் பிரதேசத்தில் உள்ள அனைத்து மருத்துவம், பல் மருத்துவம், செவிலியர், துணை மருத்துவம், ஆயுர்வேதம், ஓமியோபதி, யுனானி மற்றும் யோகா கல்லூரிகள் இப்பல்கலைக்கழகத்தின் அதிகார வரம்பின் கீழ் கொண்டுவரப்பட்டுள்ளது. இப்பல்கலைக்கழகத்தின் கீழ் சுமார் 300 இணைவு பெற்ற கல்லூரிகளில் ஆண்டுக்கு 80,000 மாணவர்கள் சேருகின்றனர்.  

## மேலும் பார்க்கவும்

- அடல் பிகாரி வாஜ்பாய் மருத்துவப் பல்கலைக்கழகம்
- பாபா பரித் சுகாதார அறிவியல் பல்கலைக்கழகம்
- டாக்டர் என். டி. ஆர். சுகாதார அறிவியல் பல்கலைக்கழகம் டாக்டர்
- கலோஜி நாராயண ராவ் சுகாதார அறிவியல் பல்கலைக்கழகம்
- ராஜீவ் காந்தி சுகாதார அறிவியல் பல்கலைக்கழகம்
- தமிழ்நாடு டாக்டர் எம்ஜிஆர் மருத்துவப் பல்கலைக்கழகம்
# தசிபோகோனேசியே


**தசிபோகோனேசியே** (தாவர வகைப்பாட்டியல்:*Dasypogonaceae*) என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த, தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், <small>Dumort.</small> ஆவார். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பு 1829 ஆம் ஆண்டு வெளியிட்டுள்ளது. அரேகேல்சு தாவர வரிசையில் இரண்டு பெரிய குடும்பங்கள் உள்ளன. ஒன்று பனைக்குடும்பம், மற்றொன்று இந்த தசிபோகோனேசியே ஆகும்.  

## இக்குடும்பத்தின் பேரினங்கள்
1. Baxteria <small>R.Br. ex Hook.</small>
1. Calectasia <small>R.Br.</small>
1. Dasypogon <small>R.Br.</small>
1. Kingia <small>R.Br.</small>
2016 ஆம் ஆண்டு ஏபிஜி IV அமைப்பு குடும்பத்தை அரேகேல்ஸ் வரிசையில் வைக்கப்பட்டுள்ளது. பல ஆய்வுகள் குடும்பத்தை அரேகேசியே என்ற பனை குடும்பத்திற்கு ஒரு சகோதரி தாவரக்குழுவாக வெளிப்படுத்தியது. முரண்பட்ட மாதிரிகள் காரணமாக, Dasypogonaceae இன் இடம் தீர்மானிக்கப்படாமல் இருப்பதைக, மற்ற ஆய்வாளர்கள் கண்டறிந்து, அதை அதன் சொந்த வரிசையில் (Dasypogonales) இருக்குமாறு அமைத்தனர்.  

## தாவர மரபியல் தோற்றம்
குழுவின் மோனோபிலெடிக் தன்மையை ஆய்வுகள் உறுதிப்படுத்தியுள்ளன. பின்வருபவை குடும்பத்தின் ஒரு பைலோஜெனடிக் மரம்.
# சங்கரி சந்திரன்


**சங்கரி சந்திரன்** (*Shankari Chandran*, பிறப்பு 1974/75) என்பவர் ஒரு ஆத்திரேலிய தமிழர், ஆத்திரேலிய புதின ஆசிரியர் ஆவார். இவர் தனது மூன்றாவது புதினமான *சாய் டைம் அட் சின்னமன் கார்டன்ஸ்* மூலம் 2023 ஆண்டிற்கான மைல்ஸ் பிராங்க்ளின் இலக்கிய விருதைப் பெற்றார்.  

## தொழில்
சங்கரி சந்திரன் 1974/75 இல் இலண்டனில் பிறந்து, கான்பெராவில் வளர்ந்தார். இவரது பெற்றோர் இலங்கை, யாழ்ப்பாணத்தின், அளவெட்டியை பூர்வீகமாக கொண்ட ஏதிலிகளாவர். பின்னர் குடும்பத்துடன் ஆத்திரேலியாவுக்கு புலம் பெயர்ந்தார்.  

இவரது முதல் புதினமான *சாங் ஆஃப் தி சன் காட்*, 2017 சனவரியில் இலங்கையில் வெளியிடப்பட்டது. அது 2019 இன் சர்வதேச டப்ளின் இலக்கிய விருதுக்காக நீண்ட பட்டியலில் இருந்தது. பின்னர் இது ஆத்திரேலியாவில் 2022 நவம்பரில் அல்டிமோ பிரஸ் மூலம் வெளியிடப்பட்டது.  

இவரது இரண்டாவது புதினமான, *தி பேரியர்*, ஆஸ்திரேலியாவில் 2017 சூனில் வெளியிடப்பட்டது. இது ஒரு நீண்ட அறிவியல் புனைகதைக்கான நார்மா கே. ஹெமிங் விருதுக்கான இறுதிப் போட்டியில் கலந்து கொண்டது.  

இவர் 2022 இல் *சாய் டைம் அட் சின்னமன் கார்டன்ஸ்* புதினத்தை எழுதினார். இது 2023 மைல்ஸ் ஃபிராங்க்ளின் விருதைப் பெற்றது. மேலும் 2023 ஆஸ்திரேலிய வெளியீட்டாளர் சங்கத்தின் புத்தக வடிவமைப்பு விருதுகளில் ஜெசிகா கிரூசசாங்கின் வடிவமைப்பிற்கான சிறந்த வடிவமைக்கப்பட்ட வணிக புனைகதை அட்டை விருதுக்காக பட்டியலிடப்பட்டது.  

இவரது நான்காவது புதினமான *சேஃப் ஹேவன்*, மே 2024 இல் அல்டிமோ பிரஸ் மூலம் வெளியிடப்படவுள்ளது.  

## படைப்புகள்
- 
- 
-
# மலபார் குழி விரியன்



**கிராசுபிடோசெபாலசு மலபாரிகசு** (*Craspedocephalus malabaricus*) பொதுவாக **மலபார் குழி விரியன்**, **மலபார் பாறை குழி விரியன்,** அல்லது **பாறை விரியன்**  

பலவீனமாக மூட்டுடன் கூடிய முதுகெலும்பு செதில்கள் நடுப்பகுதியில் 21 அல்லது 19 வரிசைகளில் அமைக்கப்பட்டிருக்கும். ஆண்களில் வயிற்றுப்புறச் செதில்கள் 143-158 மற்றும் பெண்களில் 136-159 என்ற எண்ணிக்கையில் காணப்படும். குத செதில் முழுமையாகக் காணப்படும். வாலடிச் செதில்கள் இணையாகக் காணப்படும். ஆண்களில் இவை 50-63 என்ற எண்ணிக்கையிலும், பெண்களில் 44-54 என்ற எண்ணிக்கையிலும் காணப்படும். உள்மூக்கு பெரியவை. பொதுவாக இணைக்கப்பட்டிருக்கும். 9 அல்லது 10 மேலு தடுச்செதில்கள் உள்ளன. இவற்றில் முதலாவது முற்றிலும் நாசியிலிருந்து பிரிக்கப்பட்டுக் காணப்படும். மூளைப் பக்கச் செதில்கள் மென்மையானவை மற்றும் சாய்ந்த நிலையில் இருக்கும்.  

மலபார் குழு விரியன் மஞ்சள், பச்சை மற்றும் பழுப்பு போன்ற நிறங்கள் உட்பட பல்வேறு வண்ண உருவங்களில் இருப்பதாக அறியப்படுகிறது.  

## பரவழும் வாழிடமும்
மலபார் குழு விரியன் சிற்றினம் மேற்குத் தொடர்ச்சி மலைகளில் மட்டுமே வாழக்கூடியது. இது தெற்கு மற்றும் மேற்கு இந்தியாவில் உயரப் பகுதிகளில் காணப்படுகிறது. தென்மேற்கு இந்தியாவின் மேற்குத் தொடர்ச்சி மலைகள் இதன் வகை இடமாகும் . இந்த சிற்றினத்தின் பதிவுகள் அமைதிப் பள்ளத்தாக்கு, மேற்கு நீலமலை, வயநாடு, குடகு மாவட்டம், கருநாடகாவின் மலைநாடு, கோட்டைப்பாறை, கோவா மற்றும் வடக்கே கோலாப்பூர் பகுதிகளில் அம்போலி மலை (மகாராட்டிம் வரை) காணப்படுகின்றன.  

- }}
# கிராசுபிடோசெபாலசு


***கிராசுபிடோசெபாலசு*** (*Craspedocephalus*) என்பது இந்தியத் துணைக்கண்டம் முதல் தென்கிழக்கு ஆசியா வரை ஆசியாவில் காணப்படும் நச்சுப் பாம்பு பேரினமாகும். தற்போது 14 சிற்றினங்கள் அங்கீகரிக்கப்பட்டுள்ளன.  

## விளக்கம்
*கிராசுபிடோசெபாலசு* பேரினத்தில் உள்ள பெரும்பாலான சிற்றினங்கள் ஒப்பீட்டளவில் சிறியவை. முதன்மையாக மரங்களில் வாழ்பவை. மெல்லிய உடல்கள் மற்றும் மரக்கிளைகளைப் பற்றும் தன்மையுடைய வாலினைக் கொண்டவை. பெரும்பாலான *கிராசுபிடோசெபாலசு* பேரினங்கள் பச்சை நிறத்தில் உள்ளன. ஆனால் சில சிற்றினங்கள் மஞ்சள், கருப்பு, ஆரஞ்சு, சிவப்பு அல்லது தங்க நிறத்தில் காணப்படும்.  

## உணவு
*கிராசுபிடோசெபாலசு* பேரினங்களின் உணவில் பல்லி, நீர்நில வாழ்வன, பறவை, கொறிணி மற்றும் பிற சிறிய பாலூட்டி உட்பட பல்வேறு விலங்குகள் அடங்கும்.  

## சிற்றினங்கள்
| *கி. அனமலென்சிசு* | (குந்தர், 1864) | மலபாரியன் குழி வைப்பர் | இந்தியா |  |
| --- | --- | --- | --- | --- |
| *கி. அண்டலாசென்சிசு* | டேவிட், வோகல், விஜய்குமார் & விடல், 2006 | சுமத்ரா பனை குழி விரியன் | இந்தோனேசியா: சுமத்ரா . |  |
| *கி. போர்னியன்சிசு* | டபிள்யூ. பீட்டர்சு, 1872 | போர்னியோ குழி விரியன் | இந்தோனேசியா: போர்னியோ . |  |
| *கி. புரோங்கெர்சுமை* | ஹோஜ், 1969 | புரோங்கர்சுமாவின் குழி விரியன் | இந்தோனேசியா: சிமலூர் தீவு. |  |
| *கி. கிராமியசு*
**மாதிரி இனம்** | ஷா, 1802 | மூங்கில் விரியன் | தென்னிந்தியா. |  |
| *கி. மேக்ரோலெபிசு* | பெடோம், 1862 | பெரிய அளவிலான குழி விரியன் | தென்னிந்திய மலைகள். |  |
| *கி. மலபாரிகசு* | ஜெர்டன், 1854 | மலபாரியன் குழி விரியன் | தெற்கு மற்றும் மேற்கு இந்தியா 600-2,000 மீ உயரத்தில். |  |
| *கி. ஆக்சிடெண்டலிசு* | போப் & போப், 1933 | இந்தியா |  |  |
| *கி. பெல்டோபெலர்* | மல்லிக், ஸ்ரீகாந்தன், கணேஷ், விஜயகுமார், கேம்ப்பெல், மல்ஹோத்ரா & சங்கர், 2021. | இந்தியா |  |  |
| *சி. புனிசியஸ்* | போயி, 1827 | சாம்பல் குழி விரியன், தட்டை மூக்கு குழி விரியன் | தெற்கு தாய்லாந்து, மேற்கு மற்றும் கிழக்கு மலேசியா (சபா மற்றும் சரவாக்) மற்றும் இந்தோனேசியா (போர்னியோ, சுமத்திரா, சைபரட்டின் மெண்டவாய் தீவுகள் மற்றும் வடக்கு பகை, சிமலூர் மற்றும் சாவகம் தீவு |  |
| *கி. இசுட்ரிகேடசு* | கிரே, 1842 | குதிரைவாலி குழி விரியன் | தென்னிந்திய மலைகள் |  |
| *கி. திருவாங்கொரிகசு* | மல்லிக், ஸ்ரீகாந்தன், கணேஷ், விஜயகுமார், கேம்ப்பெல், மல்ஹோத்ரா & சங்கர், 2021 | இந்தியா |  |  |
| *கி. திரிகோனோசெபாலசு* | டோன்டோர்ப், 1798 | இலங்கை குழு விரியன், இலங்கை பச்சை குழி விரியன் | இலங்கை முழுவதும், சுமார் 1,800 மீ. உயரம் வரை |  |
| *கி. விரோட்டி* | ட்ருட்னாவ், 1981 | வைரோட்டின் குழி விரியன் | தாய்லாந்து, மேற்கு மலேசியா. | } |
**) பரிந்துரைக்கப்பட்ட துணையினங்கள் சேர்க்கப்படவில்லை.*
# அக்காசுட்டியா


**அக்காசுட்டியா** (*Acostia*) என்பது புல் குடும்பத்தில் உள்ள தென் அமெரிக்க தாவரங்களின் ஒரு பேரினமாகும்.  

இந்தப் பேரினத்தில் அறியப்பட்ட ஒரே இனம் அக்காசுட்ஸ்டியா கிராசிலிசு'ஆகும், இது ஈக்வடாரில் மட்டுமே காணப்படுகிறது. இது அழிந்து வரும் உயிரினமாக பட்டியலிடப்பட்டுள்ளது.  

*அக்காசுட்டியாவின்* பேரினப் பெயர் மிசேல் அகாசுட்டா சோலிசு (1910-1994), ஈக்வடார் இயற்கையியலாளர் நினைவாக உள்ளது. *கிராசிலிசின்* இலத்தீன் அடைமொழிக்கு "மெல்லிய" என்று பொருள். பேரினமும் இனம் இரண்டும் முதலில் 1968 இல் தாவரவியல், தொகுதி12, பக்கம் 109 இல் விவரிக்கப்பட்டு வெளியிடப்பட்டது.
# கிராப்டோபில்லம் பிக்டம்



**கிராப்டோபில்லம் பிக்டம்** (தாவர வகைப்பாட்டியல்: *Graptophyllum pictum*, ஆங்கிலம்: *caricature-plant*) என்ற தாவரயினம், *கிராப்டோபில்லம்* என்ற பேரினத்தின் கீழ் வகைப்படுத்தப்பட்டுள்ளது. இப்பேரினம், முண்மூலிகைக் குடும்பம் என்ற தாவரவியல் குடும்பத்தினைச் சார்ந்ததாகும். இத்தாவரயினத்தின் பிறப்பிடம் நியூ கினி என அறிவிக்கப்பட்டுள்ளது. உலகின் பல நாடுகளில் இது அறிமுகத் தாவரயினமாக உள்ளது. இது பல நாடுகளில் பூந்தோட்டத் தாவரமாக வளர்க்கப்படுகிறது. இதில் வெள்ளை, அடர் என இருவித நிற வேறுபாடுகள் உள்ள பூக்கள் மலர்கின்றன.  
மகப்பேறுக்காக பாரம்பரிய மருத்துவத்தில் இத்தாவரத்தைப் பயன்படுத்துவதால், மகப்பேறு ஆய்வில் இத்தாவரம் பயன்படுத்தப்படுகிறது.
# அனிபா உரோசாயோதோரா


**அனிபா உரோசாயோதோரா** (*Aniba rosaeodora*) பாவ்-ரோசா என்றும் அழைக்கப்படுகிறது. இது இலாரேசி குடும்பத்தில் உள்ள மாக்னோலிடு மரத்தின் ஒரு இனமாகும். உரோசாமரம் எனறும் அடிக்கடி குழப்பப்படுகிறது. இந்தத் தாவரம் தல்பெர்கியா இனத்தின் எந்த மரத்திலும் வளராது. இது தென் அமெரிக்காவின் வெப்பமண்டல மழைக்காடுகளின் சில பகுதிகளில் வளர்கிறது. இது அழிந்து வரும் ஒரு இனமாகும். இது அதன் உணவு எண்ணெய் காரணமாக சுரண்டப்படுகிறது.
# எலியோகார்பசு வெனுசுடசு



**எலியோகார்பசு வெனுசுடசு**(Elaeocarpus venustus) என்பது எலியோகார்பேசி குடும்பத்தைச் சேர்ந்த ஒரு பூக்கும் தாவரமாகும். இது இந்தியாவின் தென்னிந்தியாவில் தமிழ்நாடு மாநிலத்தின் மேற்குத் தொடர்ச்சி மலையில் மட்டுமே காணப்படுகிறது. வாழ்விட இழப்பால் இத்தாவரம், அச்சுறுத்தப்படுவதால், பன்னாட்டு இயற்கைப் பாதுகாப்புச் சங்கத்தினால், மிக அருகிய இனமாக வகைப்படுத்தியுள்ளது.  

## விளக்கம்
சதுப்பு நிலப்பரப்பை தன் வாழ்விடங்களாகக் கொண்ட இந்த ***எலியோகார்பசு வெனுசுடசு*** செங்குத்தான வேர்களைக் கொண்ட நடுத்தர அளவிலான மரமாகும்.  

## வாழ்விட பரவலாக்கம்
*எலியோகார்பசு வெனுசுடசு* அகத்தியமலை உயிர்க்கோள காப்பகத்தின் ஒரு பகுதியாக இருக்கும் களக்காடு முண்டந்துறை புலிகள் காப்பகத்தின் சிமுஞ்சி, முத்துகுழிவாயல், மேல் கொடையார் மற்றும் அருகிலுள்ள பகுதிகளில் மட்டுமே காணப்படுகிறது.  

இம்மரமானது, மலைப்பாங்கான நன்னீர் சதுப்பு நிலங்களில் உள்ள மலை நீரோடைகள் நிறைந்த பசுமையான மழைக்காடுகளில் 1,200 முதல் 1,300 மீட்டர் உயரத்தில் மட்டுமே வளர்கிறது.  

## பாதுகாப்பு
மக்கள் தொகை பாதுகாக்கப்பட்ட பகுதிக்குள் இருந்தாலும், நீர்மின் அணைகள், சாலை கட்டுமானம் மற்றும் தேயிலைத்தோட்டங்கள், காபி மற்றும் யூகலிப்டஸ் தோட்டங்களின் விரிவாக்கம் ஆகியவற்றிற்காக காடுகளை அழிப்பதன் மூலம் ஏற்படும் வாழ்விட இழப்பு காரணமாக அச்சுறுத்தலுக்கு உள்ளாகியுள்ளது.
# எத்தில் புரோமோயிருபுளோரோ அசிட்டேட்டு



**எத்தில் புரோமோயிருபுளோரோ அசிட்டேட்டு** (*Ethyl bromodifluoroacetate*) என்பது C<sub>4</sub>H<sub>5</sub>BrF<sub>2</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம வேதியியலில் இது ஓர் எசுத்தர் சேர்மம் என்று வகைப்படுத்தப்படுகிறது. வேதிச் சேர்மங்களை தயாரிக்கும்போது அவற்றில் CF<sub>2</sub> குழுவை அறிமுகப்படுத்த இச்சேர்மம் பயன்படுகிறது. எத்தில் புரோமோயிருபுளோரோ அசிட்டேட்டு தெளிவான மஞ்சள் நிற திரவமாகும். புரோமோயிருபுளோரோ அசிட்டேட்டும் எத்தில் ஆல்ககாலும் சேர்ந்து இச்சேர்மம் உருவாகிறது.  

எத்தில் புளோரோசல்போனாக்சியிருபுளோரோ அசிட்டேட்டு சோடியம் புரோமைடுடன் (NaBr) வினைபுரிந்து எத்தில் புரோமோயிருபுளோரோ அசிட்டேட்டை உருவாக்குகிறது. இந்த வினை கரைப்பான் சல்போலேனில் நிகழலாம். வினைகள் 100 பாகை செல்சியசு வெப்பநிலையில் 12 மணிநேரம் நிகழும். இவ்வினையில் 31% வினைவிளை பொருள்கள் உருவாகும்.  

## வினைகள்
ஆல்டிகைடுகள் மற்றும் கீட்டோன்களை இரெபார்மாட்சுகி வினையாக்கியைப் பயன்படுத்தி எத்தில் புரோமோயிருபுளோரோ அசிட்டேட்டு மற்றும் CF<sub>2</sub> குழுவை கொண்ட மற்ற ஒத்த சேர்மங்கள் உருவாக்கலாம். 2,2-இருபுளூரோ-3-ஐதராக்சி எசுத்தர்களையும் எத்தில் புரோமோயிருபுளோரோ அசிட்டேட்டு அளிக்கிறது. மேலும் எத்தில் புரோமோபுளூரோஅசிட்டேட்டு சேர்மங்களை உருவாக்குவதற்கும், லாக்டோன்கள், இமைன்கள் மற்றும் பிற அமினோ அமிலங்கள் போன்ற பிற கரிம சேர்மங்களுடன் சோதனை செய்வதற்கும் இது ஒரு நல்ல சேர்மமாக கருதப்படுகிறது.
# புரோங்கெர்சுமா குழி விரியன்



**புரோங்கெர்சுமா குழி விரியன்** (*கிராசுபிடோசெபாலசு புரோங்கெர்சுமாய்)* என்பது வைப்பெரிடே குடும்பத்தின் குரோடாலினே துணைக்குடும்பத்தில் உள்ள ஒரு நச்சுப் பாம்பு சிற்றினம் ஆகும். இது இந்தோனேசியாவின் சுமாத்திரா தீவின் மேற்கு கடற்கரையில் உள்ள தீவுகளில் காணப்படுகிறது. எந்த துணையினமும் தற்போது அங்கீகரிக்கப்படவில்லை.  

## சொற்பிறப்பியல்
*புரோங்கெர்சுமாய்* என்ற குறிப்பிட்ட சிற்றினப் பெயர் இடச்சு ஊர்வனவியலாளர் லியோ புரோங்கெர்சுமாவின் நினைவாக இடப்பட்டுள்ளது.  

## விளக்கம்
*கி. புரோங்கெர்சுமாய்* செதில்களில் நடுப்பகுதியில் 19 (அல்லது 21) முதுகு செதில்கள், 136-150 வயிற்றுப்புறச் செதில்கள், 41-48 பிரிக்கப்பட்ட வாலடிச் செதில்கள் மற்றும் 9-10 மேலுதட்டு மேல் செதில்கள் ஆகியவற்றை உள்ளடக்கியது.  

## புவியியல் வரம்பு
*கி. புரோங்கெர்சுமாய்* இந்தோனேசியாவில், சுமாத்திராவின் மேற்கு கடற்கரையில் அமைந்துள்ள சிபெருத் மற்றும் சிமியுலுவின் மெந்தாவாய் தீவுகளில் காணப்படுகிறது.  
கு, சிமலூர், சுமாத்திர வகை இடமாக அறிவிக்கப்பட்டுள்ளது.  

## வாழ்விடம்
*கி. புரோங்கெர்சுமாயின்* விருப்பமான இயற்கை வாழிடம் காடு ஆகும்.  

## இனப்பெருக்கம்
*கி. புரோங்கெர்சுமாயின்* இனப்பெருக்கம் முறை குறித்து போதுமான தகவல் தெரியவில்லை.
# நிகழ்நிலையும் நிகழாநிலையும்

கணினி தொழில்நுட்பத்திலும் தொலைத்தொடர்புகளிலும் **நிகழ்நிலை** (*online*) என்பது இணைப்பு நிலையையும் **நிகழாநிலை** (*offline*) என்பது துண்டிக்கப்பட்ட நிலையையும் குறிக்கிறது. தற்கால கலைச்சொற்களில் இது பொதுவாக இணைய இணைப்பைக் குறிக்கிறது. ஆனால் ஒரு பெரிய அமைப்புடன் இணைக்கப்பட்ட எந்த உபகரணத்தையும் அல்லது செயல்பாட்டு அலகுகளையும் இது குறிக்கலாம். நிகழ்நிலை இருப்பது என்பது உபகரணம் அல்லது துணை அமைப்பு இணைக்கப்பட்டுள்ளது அல்லது பயன்பாட்டிற்கு தயாராக உள்ளது எனப் பொருள் தருகிறது.  


-
# பாலுகான்



**பாலுகான்** (Balugaon) இந்தியாவின் ஒடிசா மாநிலத்தில் உள்ள கோர்தா மாவட்டத்தில் உள்ள ஒரு நகரம் ஆகும். இது சிலிகா ஏரிக்கு மிக அருகில், மாநிலத் தலைநகரம் புவனேசுவரில் இருந்து தொலைவிலும் கஞ்சாம் மாவட்டத்தின் பெர்காம்பூர் நகரிலிருந்து தொலைவிலும் அமைந்துள்ளது. இறால் மற்றும் மீன் வணிகம் காரணமாக கோர்தா மாவட்டத்தின் முக்கிய பொருளாதார மையமாக பாலுகான நகரம் திகழ்கிறது.  

## நிலவியல்
பாலுகான் நகரம் என்ற அடையாள அள்கூறுகளில் கடல்மட்டத்திலிருந்து 76 மீட்டர் உயரத்தில் அமைந்துள்ளது.  

## தொடர்பு
பாலுகான் மாநில தலைநகர் புவனேசுவர் மற்றும் பெர்காம்பூருடன் சாலை ( தேசிய நெடுஞ்சாலை16 ) மற்றும் இரயில் மூலம் நன்கு இணைக்கப்பட்டுள்ளது. அவுரா-சென்னை பிரதான பாதையில் உள்ள பாலுகான் இரயில் நிலையம் பாலுகானை கொல்கத்தா, சென்னை மற்றும் விசாகப்பட்டினம் போன்ற முக்கிய இந்திய நகரங்களுடன் இணைக்கிறது. இந்த வழித்தடத்தில் செல்லும் அனைத்து முக்கிய இரயில்களும் பாலுகானில் நின்று செல்லும். புதிய இயகநாத்து சதக்கு வழியாக இயகன்னாத் தாம் பூரியை அடையலாம்.  

## சுற்றுலா
காளிசாய் கோயில் மற்றும் நளபானா போன்ற சிலிகா ஏரியில் உள்ள சுற்றுலாத் தலங்களை பாலுகானிலிருந்து அரசு அல்லது தனியார் படகு மற்றும் ஏவுதள சேவைகள் மூலம் அடையலாம். நாராயணி கோயில் பாலுகானிலிருந்து சில மைல்கள் தொலைவில் உள்ளது  

## மக்கள்தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின் படி பாலுகான் நகரத்தின் மொத்த மக்கள் தொகை 17,645 ஆகும். இதில் ஆண்கள் 9,150 பேரும் பெண்கள் 8495 பேரும் இருந்தனர். இங்கு 0-6 வயதுடைய குழந்தைகளின் மக்கள் தொகை 1956 ஆகும். இது பாலுகான் மொத்த மக்கள்தொகையில் 11.09 % ஆகும். பாலுகான் அறிவிக்கப்பட்ட பகுதிக் குழுவில், மாநில சராசரியான 979 என்ற எண்ணிக்கைக்கு எதிராக பெண் பாலின விகிதம் 928 ஆக இருந்தது. பாலுகான் நகரத்தின் எழுத்தறிவு விகிதம் மாநில சராசரியான 72.87% என்பதைவிட அதிமாக 81.73 % என்றும் பாலுகானில் ஆண்களின் கல்வியறிவு 87.96% ஆகவும், பெண்களின் கல்வியறிவு விகிதம் 75.08% ஆகவும் இருந்தது என்றும் தரவுகள் தெரிவிக்கின்றன.
# பகவதி கோயில், பானாபூர்



**பகவதி கோயில், பானாபூர்** (*Bhagabati Temple, Banapur*) இந்தியாவின் ஒடிசா மாநிலத்திலுள்ள நகரமான பானாபூரில் அமைந்துள்ளது. பிரதான தெய்வமான பகவதி தேவியின் இக்கோயில் மத நடவடிக்கைகளின் மையமாக பிரபலமாக உள்ளது.  
ஒருகாலத்தில் பானாபூர் சைலோத்வபா வம்சத்தின் தலைநகராக இது இருந்தது. புவனேசுவரில் ஆரம்பகால கோயில்களின் கட்டுமானத்திற்கு பானாபூர் நகரம் பொறுப்பானதாக இருந்தது. பானாபூரில் கண்டுபிடிக்கப்பட்ட ஏராளமான பௌத்த உருவங்கள், பௌத்தத்தின் வச்ராயன வழிபாட்டுடன் தொடர்புடையவை.  

## மிருக பலி
2010 ஆம் ஆண்டு அக்டோபர் மாதம் 5 ஆம் தேதியன்று ஒரிசா உயர் நீதிமன்றம், தசராவின் போது கோயிலில் மிருக பலிகளை நடத்தக் கூடாது என்று மாநில அரசுக்கு உத்தரவிட்டது.
# செர்சி டெப்லோகோவ்


**செர்சி அலெக்சாண்ட்ரோவிச் டெப்லோகோவ்** (*Sergei Aleksandrovich Teploukhov*) சோவியத் ஒன்றியத்தைச் சேர்ந்த தொல்பொருள் ஆராய்ச்சியாளர் ஆவார். இவர் 1888 ஆம் ஆண்டு மார்ச் மாதம் 03 ஆம் தேதியன்று பிறந்தார். 1920 ஆம் ஆண்டு முதல் 1932 ஆம் ஆண்டு வரை, டெப்லோகோவ் சைபீரியா மற்றும் மத்திய ஆசியாவில் பல்வேறு காலகட்டங்களில் தொல்பொருள் ஆய்வுகளை மேற்கொண்டார். தெற்கு சைபீரியாவின் தொல்பொருள் கலாச்சாரங்களின் வகைப்பாட்டை முதலில் வகுத்தவர் இவர் ஆவார். 1933 ஆம் ஆண்டு நவம்பர் மாதம் 26 ஆம் தேதியன்று தேசியவாதத்தின் சந்தேகத்தின் பேரில் டெப்லோகோவ் கைது செய்யப்பட்டார். மேலும் 1934 ஆம் ஆண்டு மார்ச் மாதம் 10 ஆம் தேதியன்று அவரது அறையில் இறந்து கிடந்தார்.
# விளாடிமிர் சி. லுகோனின்

**விளாடிமிர் கிரிகோரிவிச் லுகோனின்** (*Vladimir Grigoryevich Lukonin*) உருசிய நாட்டினைச் சேர்ந்த வரலாற்றாசிரியர் மற்றும் தொல்பொருள் ஆராய்ச்சியாளர் ஆவார். இவர் 1932 ஆம் ஆண்டு சனவரி மாதம் 21 ஆம் தேதியன்று பிறந்தார். பண்டைய ஈரானின் வரலாறு மற்றும் தொல்லியல் துறையில் நிபுணத்துவம் பெற்றவர் ஆவார். 1984 ஆம் ஆண்டு செப்டம்பர் மாதம் 10 ஆம் தேதியன்று இறந்தார்.  

## ஆரம்ப வாழ்க்கை மற்றும் கல்வி
லுகோனின் சென் பீட்டர்சுபெர்கு நகரில் 1932 ஆம் ஆண்டு சனவரி மாதம் 21 ஆம் தேதியன்று பிறந்தார். இவரது தாயார் ஒரு மருத்துவர் மற்றும் தந்தை ஒரு இராணுவ செனரல் ஆவார். 1941 ஆம் ஆண்டு முதல் 1944 ஆம் ஆண்டு வரை தனது தாய் மற்றும் இளைய சகோதரருடன் சமர்கந்துவிற்கு வெளியேற்றப்பட்டார். இவர் லெனின்கிராட் மாநில பல்கலைக்கழகத்தின் ஓரியண்டல் பீடத்தில் பயின்றார். மேலும் ஏர்மிட்டேச் அருங்காட்சியகத்தில் முதுகலைப் பணி செய்தார். இவரது முனைவர் பட்ட ஆய்வறிக்கை (1961 ஆம் ஆண்டு) "3 முதல் 4 ஆம் நூற்றாண்டுகளில் ஈரான். சாசானிய அரசின் உருவாக்கம் மற்றும் அதிகாரப்பூர்வ கலையின் கலைப்பொருட்கள்" ஆகும். இவருக்கு 1972 ஆம் ஆண்டு "ஆரம்பகால சசானிய ஈரான் வரலாறு மற்றும் கலாச்சாரத்தின் சில பிரச்சனைகள்" என்ற தலைப்பில் ஒரு ஆய்வறிக்கைக்காக டி.லிட் விருது வழங்கப்பட்டது.  

பிரித்தானிய் அருங்காட்சியகம் இவரது நினைவாக இரண்டு கருத்தரங்குகளை நடத்தியது.  

1. *ஆரம்பகால மெசபடோமியா மற்றும் ஈரான்: தொடர்பு மற்றும் மோதல், கிமு 3500-1600*  

2. *மெசபடோமியா மற்றும் ஈரான்: பழங்குடியினர் மற்றும் பேரரசுகள், கிமு 1600-539*.